CELEX: 22011D0090
Language: mt
Date: 2011-07-19 00:00:00
Title: Deċiżjoni tal-Kumitat Konġunt taż-ŻEE Nru 90/2011 tad- 19 ta’ Lulju 2011 li temenda l-Anness XIII (Trasport) għall-Ftehim taż-ŻEE

6.10.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 262/62
               
            DEĊIŻJONI TAL-KUMITAT KONĠUNT TAŻ-ŻEE
      Nru 90/2011
      tad-19 ta’ Lulju 2011
      li temenda l-Anness XIII (Trasport) għall-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim kien emendat bid-Deċiżjoni tal-Kumitat Konġunt taż-ŻEE Nru 82/2011 tal-1 ta’ Lulju 2011 (1).
               
            
                  (2)
               
               
                  Ir-Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta’ servizzi tal-ajru fil-Komunità (2) għandu jiġi inkorporat fil-Ftehim.
               
            
                  (3)
               
               
                  Ir-Regolament (KE) Nru 1008/2008 jirrevoka r-Regolamenti (KEE) Nru 2407/92 (3), (KEE) Nru 2408/92 (4) u (KEE) Nru 2409/92 (5), li huma inkorporati fil-Ftehim u li konsegwentement għandhom jiġu revokati skont il-Ftehim,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim għandu jiġi emendat kif ġej:
      
                  1.
               
               
                  Il-punt 64a (ir-Regolament tal-Kunsill (KEE) Nru 2408/92) għandu jiġi mibdul b’dan li ġej:
                  “32008 R 1008: ir-Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta’ servizzi tal-ajru fil-Komunità (ĠU L 293, 31.10.2008, p. 3).
                  Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                  
                              (a)
                           
                           
                              Fl-Artikolu 4(f) il-kliem ‘, ħlief kif previst fi ftehim ma’ pajjiż terz li għalih il-Komunità tkun parti;’ għandhom jiġu sostitwiti b’dan li ġej:
                              ‘. Madanakollu, il-liċenzji tal-operar b’effetti legali fiż-ŻEE kollha jistgħu jingħataw fuq il-bażi ta’ eċċezzjonijiet għal din il-kundizzjoni provduti fil-ftehimiet ma’ pajjiżi terzi li magħhom il-Komunità jew wieħed jew aktar mill-Istati tal-EFTA huma partijiet, sakemm il-Kumitat Konġunt taż-ŻEE jadotta deċiżjoni għal dak il-għan.’
                           
                        
                              (b)
                           
                           
                              Il-paragrafu li ġej jiżdied fl-aħħar tal-Artikolu 16(9), it-tieni subparagrafu:
                              ‘, kif ukoll l-ajruporti reġjonali fl-Islanda u l-erba’ kontej li jinsabu l-aktar fit-tramuntana tan-Norveġja.’ ”
                           
                        
            
                  2.
               
               
                  It-test ta’ punt 65 (ir-Regolament tal-Kunsill (KEE) Nru 2409/92) għandu jitħassar.
               
            
                  3.
               
               
                  It-test ta’ punt 66b (ir-Regolament tal-Kunsill (KEE) Nru 2407/92) għandu jitħassar.
               
            Artikolu 2
      It-testi tar-Regolament (KE) Nru 1008/2008 li għandhom jiġu ppubblikati fl-ilsien Islandiż u dak Norveġiż fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-20 ta’ Lulju 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, id-19 ta’ Lulju 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  Ara paġna 53 ta’ dan il-Ġurnal Uffiċjali.
      
         (2)  ĠU L 293, 31.10.2008, p. 3.
      
         (3)  ĠU L 240, 24.8.1992, p. 1.
      
         (4)  ĠU L 240, 24.8.1992, p. 8.
      
         (5)  ĠU L 240, 24.8.1992, p. 15.
      
         (*)  L-ebda rekwiżiti kostituzzjonali ma huma indikati.